text: Vandkraftværk skal være oplevelsescenter
  19 august 2015 kl. 09.02
  Kolding Kommune vil bruge 21 millioner kroner på at omdanne Harteværket til et moderne oplevelsescenter.
  
  Det skal være sjovt at lære noget mere om strøm. Derfor vil Kolding Kommune bl.a. lave et Energi- eksperimentarium, hvor alle kan blive klogere på, hvordan vand bliver til strøm.
  Harteværket er Danmarks første større vandkraftværk og der bliver fortsat produceret grøn strøm på værket.
  De 21 millioner kroner, som det koster at bygge nyt og samtidig få renoveret en del af det gamle vandværk, er indsamlet fra flere forskellige fonde.
  Realdania støtter med syv millioner kroner, mens Kolding Kommune selv betaler én million kroner.
  Det nye oplevelsescenter forventes at stå klar i sommeren 2016 og udover et eksperimentarium, så kommer der bl.a. også en vandlegeplads.
  Hør projektleder Cecilie Røner, Harteværket, fortælle. (Var.: 1.12 min.)
  